## Susana Fabregat manté una reunió de treball amb els responsables territorials de TRAGSA

*** S’ha abordat la possibilitat de col·laboració amb alguns ajuntaments a través de convenis**

La delegada del Consell a Castelló, Susana Fabregat, s’ha reunit amb el cap d’Unitat Territorial del Grup TRAGSA, Juan Miguel Alepuz i amb la gerent provincial de Castelló, Sonia Monzó, per a fer seguiment de les actuacions encarregades per la Generalitat tant a través del seu mitjà propi TRAGSA com de la seua filial TRAGSATEC, a la província.

En la reunió s’ha plantejat explorar possibles vies de col·laboració per a ajudar en les necessitats que puguen tindre els 135 ajuntaments de la província de Castelló i especialment els municipis que estan en risc de despoblament.

En este sentit, s’ha abordat la possibilitat de col·laboració amb alguns ajuntaments a través de convenis per a l’execució de projectes d’interés a fi d’oferir un millor servici públic a la societat.

Fecha: 28/02/2024